Internauții au reacționat după ce deputatul PSD Petre Florin Manole a relatat pe Facebook că a fost înjurat şi ameninţat de trei bărbaţi în Secţia de Poliţie nr. 1 din Bucureşti.

Deputatul PSD Petre Florin Manole a fost amenințat sâmbătă seară chiar în secția de poliție. Foto: Facebook

Deputatul PSD a povestit că a mers la poliție fiind chemat de o rudă care fusese lovită şi ameninţată, el spunând că nu există probe audio-video din secţie şi că se va adresa ministrului de Interne, Carmen Dan, pentru remedierea situaţiei, iar concluzia sa este că „încrederea cetăţeanului în instituţii este o lozincă ridicolă dacă ajungi să fii ameninţat în secţia de poliţie”.

Postarea sa a strâns peste 200 de comentarii, iar oamenii i-au spus că aceasta este consecinţa politicii PSD, partid din care face parte, de a favoriza infractorii:

Boris Nicolof: Domnule deputat, acesta este efectul politicii de favorizare, protejare excesivă a infractorilor, a condamnaților, în defavoarea și, mai ales detrimentul victimelor sau păgubiților. Pe care partidul din care faceți parte îl duce la extrem, acum, eliberând condamnații. Ca să nu mai vorbesc de neputința și frustrarea resimțită de cei meniți să ne apere. Acest eveniment ar trebui să vă dea serios de gândit și să constituie un motiv de reflecție. Uneori, stau și mă-ntreb cum de rezistați?

Marian Godină: Amnistie și grațiere.

Andreea Talmazan: Domnule Deputat, mi-e așa o milă de dumneavoastră și ruda dumneavoastră. Vă dați deama cum ar fi fost ca nici înregistrările video să nu fi existat? Apropo, care a fost atitudinea dvs. față de cazul de la Alba Iulia? Ce părere aveți de faptul că un protestatar este amendat cu 2000 de lei pentru că a participat la un protest spontan doar pentru că este „celebru”? Și, parcă susțineați că jandarmeria a acționat legitim pe 10 august, nu-i așa? Vedeți ce gust de acid are abuzul? Ceea ce simțiți dvs, noi simțim zi de zi, cu fiecare măsură luată de partidul din care faceți parte!

Ovidiu Cristian Jeder: Ia mergi la Iordache și Nicolicea și te plânge. În drum spre ei treci și pe la Tudorel, să își facă o ievaluare a situației, la modul compensatoriu. Carmencita ce păzește ? Tot cu gazele se ocupă? Ești supi? Bine ai venit în Statul Paralel, bro!

Eugen Erhan: Eu zic să le oferi o șpagă. Dacă o acceptă, ești safe. Pentru că, conform PSD, corupții nu dau în cap oamenilor (vezi declaratiile din parlament de zilele trecute). Speranța ta, deci, e ca ăia trei să fie corupți.

Stefan Aurelian Merciu: Nu tu ai ridicat ambele maini la codurile penale și la legile justiției?

Dan Mazilu: Eu zic să intri în PSD, care e partidul la putere de vreo doojdăani, și să încerci să schimbi ceva.

Citește și Ce spune Poliția Română despre amenințările cu moartea la adresa deputatului PSD